# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2018. augusztus 29-i rendkívüli ülésére)

## TÁRGY: AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY DOLGOZÓI LÉTSZÁMÁNAK BŐVÍTÉSE

Az Egészségügyi, Gyermekjóléti és Szociális Intézmény vezetője, dr. Kállayné Major Marina jelezte, hogy a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 2018. szeptember 1. napjától módosul.

A Gyvt. 40/A. § (2) bekezdés ag) pontja értelmében gyermekjóléti központ a gyermekjóléti szolgálat általános szolgáltatási feladatain túl óvodai és iskolai szociális segítő tevékenységet biztosít. A feladatot 2018. szeptember 1. napjától kötelező ellátni.

A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet 1. sz. melléklet 1. b) pontja alapján 1000 fő köznevelési intézményben nyilvántartott gyermekre kell 1 fő óvodai és iskolai szociális segítő. 2018. január 1-jén a Kiskőrösi Járásban a 3-18 éves korosztály száma 8388 fő.

Mindezek, továbbá annak figyelembe vételével, hogy ezek közül a gyermekek közül nem mindenki tanul a Kiskőrösi Járásban, 8 fő óvodai és iskolai szociális segítő alkalmazása szükséges.

Az Egészségügyi, Gyermekjóléti és Szociális Intézmény 57,5 fő létszámkerettel látja el a feladatait.

A fenti jogszabályváltozás következtében 8 fő óvodai és iskolai szociális segítő alkalmazása szükséges, így 2018. szeptember 1. napjától 65,5 főre emelkedne az intézmény létszámkerete.

Ez a létszámkeret az alábbi munkakörök szerint került megállapításra:

|  |  |  |  |
| --- | --- | --- | --- |
| Magasabb vezetői szinthez tartozó beosztás | Szervezeti egység megnevezése | Munkakörök megnevezése | Foglalkoztatotti létszám |
| Igazgató |  |  | 1 fő |
|  | Család- és Gyermekjóléti Központ | Szakmai egység vezető | 1 fő |
|  | Esetmenedzser | 7 fő |
|  | Tanácsadó | 1 fő |
|  | Takarítónő | 1 fő |
|  | **Óvodai és iskolai szociális segítő** | **8 fő** |
|  | Idősek Otthona | Szakmai egység vezető | 1 fő |
|  | Ápolók | 14 fő |
|  | Mentáligiéniés munkatárs | 1 fő |
|  | Konyhai kisegítő | 2,5 fő |
|  | Mosónő | 1 fő |
|  | Élelmezés vezető | 0,25 fő |
|  | Takarítónő | 2,5 fő |
|  | Karbantartó-fűtő | 1 fő |
|  | Gazdasági ügyintéző | 2 fő |
|  | Bölcsőde | Szakmai egység vezető | 1 fő |
|  | Kisgyermeknevelő | 8 fő |
|  | Karbantartó | 1 fő |
|  | Gazdasági ügyintéző | 0,5 fő |
|  | Takarítónő | 2 fő |
|  | Kisegítő | 0,75 fő |
|  | Védőnői Szolgálat | Kapcsolattartással megbízott védőnő | 1 fő |
|  | Védőnők | 6 fő |
|  | Ifjúsági orvos | 0,5 fő |
|  | Asszisztens | 0,5 fő |
| **Dolgozó létszám mindösszesen:** | **65,5 fő** |

Fentiek alapján javaslom, hogy a Képviselő-testület a határozat-tervezetben foglaltak szerint döntsön az Egészségügyi, Gyermekjóléti és Szociális Intézmény létszámnövekedéséről.

**Kiskőrös, 2018. augusztus 27.**

 **Domonyi László sk.**

 **polgármester**

**HATÁROZAT-TERVEZET**

A Képviselő-testület

1. egyetért azzal, hogy 2018. szeptember 1. napjától az Egészségügyi, Gyermekjóléti és Szociális Intézmény engedélyezett létszáma 65,5 fő.
2. felkéri az Egészségügyi, Gyermekjóléti és Szociális Intézmény vezetőjét, hogy a létszámnövekedéssel kapcsolatos munkáltatói és egyéb intézkedéseket tegye meg.
3. felkéri a polgármestert, hogy az Önkormányzat 2018. évi költségvetési rendeletének következő módosítását a fentieknek megfelelően nyújtsa be.

**Felelős:** polgármester, Egészségügyi, Gyermekjóléti és Szociális Intézmény vezetője

**Határidő:** 2018. szeptember 1.